Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 800

13. szabály A találmány egysége 13.1 Követelmény A nemzetközi bejelentés csak egy találmányra vonatkozhat, vagy találmányok olyan csoportjára, amelyet egyetlen közös találmányi gondolat kapcsol össze („a találmány egységének követelménye”). 13.2 A találmány egységének követelményét kielégítõ körülmények Ha ugyanabban a nemzetközi bejelentésben a találmányok egy csoportjára igényelnek oltalmat, a találmány egységének a 13.1 szabályban említett követelménye csak akkor teljesül, ha e találmányok között egy vagy több azonos vagy egymásnak megfelelõ különleges mûszaki jellemzõre kiterjedõ mûszaki kapcsolat van. A „különleges mûszaki jellemzõk” kifejezés olyan mûszaki jellemzõket jelent, amelyek meghatározzák, hogy az egyes igényelt találmányok mint egészek mennyiben járulnak hozzá a technika állásának megváltoztatásához. 2002/162. szám 13.3 A találmány egységének megállapítása függetlenül az igénypontok megszerkesztésének módjától Annak eldöntése, hogy a találmányok egy csoportja úgy kapcsolódik-e össze, hogy azok egyetlen közös találmányi gondolatot alkotnak, független attól, hogy a találmányokat külön igénypontokban vagy egyetlen igénypontban változatokként igénylik-e. 13.4 Aligénypontok A 13.1 szabály figyelembevételével ugyanaz a nemzetközi bejelentés ésszerû számban tartalmazhat olyan aligénypontokat, amelyek valamely fõigénypontban igényelt találmány sajátos formáira vonatkoznak, még akkor is, ha valamelyik aligénypont jellemzõi tekinthetõk úgy, hogy azok önmagukban egy találmányt alkotnak. 13.5 Használati minták Bármelyik megjelölt állam, amelyben nemzetközi bejelentés alapján használati mintát igényelnek, — azt követõen, hogy ebben az államban megkezdték a nemzetközi bejelentés intézését — a 13.1—13.4 szabályok helyett az azokban szabályozott kérdésekben a használati mintákra vonatkozó nemzeti jogszabályait alkalmazhatja, feltéve, hogy a bejelentõ részére a 22. cikk szerinti határidõ elteltétõl számított legalább két hónapos határidõt biztosít arra, hogy a bejelentõ nemzetközi bejelentését a nemzeti jogszabályok említett rendelkezéseinek elõírásaival összhangba hozza. bis szabály Biológiai anyagra vonatkozó találmányok 13bis.1 Meghatározás E szabály alkalmazásában a „letétbe helyezett biológiai anyagra vonatkozó utalás” a biológiai anyag letéteményes szervnél történõ letétbe helyezésére vagy az így letétbe helyezett biológiai anyagra vonatkozó, a nemzetközi bejelentésben megadott adatokat jelenti. 13bis.2 Utalások (általános) A letétbe helyezett biológiai anyagra vonatkozó utalást e szabály rendelkezéseivel összhangban kell megtenni, és ha azt így teszik meg, azt úgy kell tekinteni, hogy az kielégíti minden egyes megjelölt állam nemzeti jogának a követelményeit. 13bis.3 Utalások: tartalom; az utalás vagy adatok feltüntetésének elmulasztása

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes